text: Et Clarmondine l'en mereie, 
   Conrne sage et bien ensaignie, 
   Et li dist moult courtoisement 
   Et moult trés apenséement : 
   "Sire, plus avez fait pour moi 
   Que je pour vous, ainsi le croi, 
   Quant vous m'avez voulu requerre 
   En tant pays, en tante terre. 
   Mainte paine, mainte pensée, 
   Conment m'eüssiez retrovée, 
   Avez eü pour moi souvent, 
   Dont je vous mercie forment. 
   De Dieu vous soit guerredonné 
   K'envers moi avez si ouvré. 
   De desservir tout mon vivant
   Ai desir et volenté grant."
  